186 



Adalék Biharmeöye bogár- faunájához. 



I. 



Mocsáry Sándornak Biharmegye Coleopteráit ismertető 

 művei után, melyek közül különösen a „Biharmegye téhely- és 

 pikkelyröpüi" czímü (1874) bő adatokat nyújt e tekintetben, — 

 nem lehet szándékom, oly adatokat felsorolni, melyek Mocsáry 

 műveiből már ismeretesek, hanem csupán azokra szorítkozom, 

 melyek részint az említett művekben nem fordulnak elő, részint újabb 

 gyűjtések és kutatások eredményei és hazai entomologiai irodal- 

 munkból hiányoznak. 



Az adatok száma, melyekkel Biharmegye bogárfaunájának 

 ismertetéséhez hozzájárulhatok, nem nagy ugyan, de mégis néhány 

 sor azon mű lapjaira, melyeken egykor e megye természetrajzi 

 tárgyainak monographiája megírandó lesz. 



Három ízben gyűjtöttem Biharmegye területén. Első két 

 gyűjtési utam csak igen rövid napokra terjedt és majdnem kizáró- 

 lag az ottani barlangokra és azok fedeles szárnyú lakóira 

 szorítkozott, míg a harmadik, 1897. június 17-től július 6-áig 

 tartott kirándulásom változatosabb eredményhez juttatott, melyről 

 e sorok útján kívánok a tudománynak beszámolni. 



Hogy a három heti gyűjtés bő eredményt nem nyújtott, az 

 az akkor uralkodott szokatlanul hideg és esős időjárásban leli 

 magyarázatát. Majd minden kirándulásom esővel végződött, és ha 

 az esőnek, hidegnek és szélnek fittyet hányva, derekasan kitartot- 

 tam a gyűjtésben, úgy az eredmény mégsem lehetett kielégítő, 

 mert sem a vászonmerítőt, sem a szitát, de még az ernyőt sem 

 igen használhattam és csupán a földön heverő fák és kövek for- 

 gatására és a fakérgek lefejtésére kellett szorítkoznom. 



Gyűjtésem kiterjedt Rézbánya, Pestere és Mezö-Telegd vidé- 

 keire, továbbá a Petrosz község feletti havasokra, nemkülönben a 

 fonáczai, oncsáczai, fericsei és a pesterei úgynevezett „Igricz" 

 barlangra, valamint a Magura község határában fekvő „József 

 főherczeg barlangjára." 



A nevezett barlangokban természetesen nem találtam más 

 bogarakat, mint a melyeket azokból a tudomány már jó régen, 

 vagy a közelmúltból ismer, de sajnosán tapasztaltam, hogy 

 a fonáczai barlangban előforduló két vakbogár egyike, az Apro- 

 peus leptoderus Friv., az oncsáczai barlang lakója, a Pholenon 

 angusticolle Hampe, és fericseiben élő Drimeotus Kraatzi Friv. 

 évről-évre kevesbednek és előbb-utóbb csak a gyűjteményekben 



